జలాల్-ఉద్-దిన్ (క్రికెటర్)

జలాల్-ఉద్-దిన్ (జననం 1959, జూన్ 12) పాకిస్తాన్ మాజీ క్రికెటర్. 1982 నుండి 1985 వరకు ఆరు టెస్ట్ మ్యాచ్‌లు, ఎనిమిది వన్డే ఇంటర్నేషనల్‌లలో ఆడాడు. ఇండస్ట్రియల్ డెవలప్‌మెంట్ బ్యాంక్ ఆఫ్ పాకిస్థాన్ క్రికెట్ జట్టు తరపున కూడా ఆడాడు.

 క్రికెట్ కెరీర్ 
స్పెషలిస్ట్ రైట్ ఆర్మ్ పేస్ బౌలర్గా రాణించాడు. వన్డే క్రికెట్‌లో హ్యాట్రిక్ సాధించిన మొదటి ఆటగాడిగా రికార్డు సాధించాడు. 1982, సెప్టెంబరు 20న హైదరాబాద్‌లోని నియాజ్ స్టేడియంలో ఆస్ట్రేలియాతో జరిగిన మ్యాచ్ లో ఇతను ఆ రికార్డును సాధించాడు.

ఇప్పుడు కోచ్ గా ఉన్నాడు. ఈసిబి, పాకిస్తాన్ క్రికెట్ బోర్డు స్థాయి 3 కోచ్‌గా గుర్తింపు పొందిన ఏకైక పాకిస్తానీ టెస్ట్ క్రికెటర్. 2021, ఫిబ్రవరిలో స్థాయి 4 కోచ్ గా ఉన్నాడు.

2018 జనవరిలో, పాకిస్తాన్ మహిళల జట్టుకు చీఫ్ సెలెక్టర్‌గా నియమితుడయ్యాడు. 2019 మార్చిలో, ఇతని స్థానంలో పాకిస్థాన్ మహిళా జట్టు మాజీ కెప్టెన్ ఉరూజ్ ముంతాజ్ ఆ స్థానంలోకి వచ్చింది.

2020 అక్టోబరులో, సౌత్-వెస్ట్ జోన్ కోసం యుఎస్ఏ జాతీయ సెలెక్టర్‌గా నియమించబడ్డాడు. పురుషుల సీనియర్లు, యూత్ టీమ్‌లను ఎంపిక చేసే బాధ్యతను కలిగి ఉన్నాడు.

 క్రికెట్ అకాడమీలు 
పాకిస్తాన్‌లో "క్రికెట్ అకాడమీల కాన్సెప్ట్" మార్గదర్శకుడిగా పరిగణించబడుతున్న జలాల్ 1999లో కస్టమ్స్ క్రికెట్ అకాడమీని, 2009లో వైటల్ ఫైవ్ క్రికెట్ అకాడమీని స్థాపించాడు, రెండూ కరాచీలో ఉన్నాయి.

2009 ఆగస్టులో, కోరంగి టౌన్ అడ్మినిస్ట్రేషన్ కరాచీలోని జమాన్ టౌన్‌లో ఉన్న అతని మరొక క్రికెట్ అకాడమీ జలాలుద్దీన్ క్రికెట్ అకాడమీని ప్రారంభించింది. అట్టడుగు స్థాయిలో ప్రతిభను పెంపొందించే లక్ష్యంతో, స్థానిక క్రికెటర్లకు అధిక శిక్షణ పొందిన నిపుణుల ద్వారా ఉచిత కోచింగ్‌ను అందిస్తుంది.

 మూలాలు 

వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1959 జననాలు
వర్గం:పాకిస్తాన్ క్రికెట్ క్రీడాకారులు